Skolen ble åpnet ved skolestart høsten 2006, som erstatning for Såner ungdomsskole som ble nedlagt våren samme år. Den er tilpasset moderne undervisningsformer, med åpne baser, auditorier og grupperom i stedet for tradisjonelle klasserom. Det er totalt plass til ca. 360 elever fordelt på tre baser, en til hvert trinn. Skolen har en kultursal med sitteplass til 180, et idrettsbygg med plass til 650 og svømmebasseng på 25 meter.